Cruella de Vil herrys in nuwe fliek: Als oor dié legedariese booswig | Huisgenoot
Dodie Smith het haar trefferboek The Hundred and One Dalmatians in net sewe weke geskryf. Foto: Gallo Images/Getty Images.
Sy is 'n vrou so boos dat sy 99 hondjies wou ontvoer om hul pels vir die volmaakte jas te gebruik. Toe die skrywer Dodie Smith die karakter Cruella de Vil geskep het, wou sy nie gehad het die lesers moes die heks jammer kry nie; eerder dat haar narsisme en wreedheid hulle moes skok.
Maar Cruella, Disney se nuwe weergawe van die verhaal met Emma Stone in die hoofrol, bekyk haar agtergrond en doen presies die teenoorgestelde. Ná al die traumatiese gebeure in die arme vrou se kinderjare sou jy 'n hart van klip moes hê om nie effens simpatieker teenoor haar te wees nie.
Tog dink ek Dodie sou die nuwe Cruella-rolprent geniet het. Sy sou in haar noppies gewees het dat dit haar eie roem as Cruella se skepper laat herleef. En sy sou dol gewees het oor die inkarnasie van Cruella de Vil as 'n modekoningin. Dodie was immers self eens 'n ontwerper van uitheemse klere.